Usa ka adlaw mga unom ka bulan human niadto, gihatag kanako sa Dios ang pangandoy sa akong kasingkasing. Nakigsulti Siya kanako diha sa usa ka dakung Kahayag, nga ginasultihan ako nga magwali ug iampo ang mga masakiton ug ayohon Niya sila bisan unsa pa nga balatian ang aduna sila. Misugod ako sa pagpangwali ug gibuhat ang kon unsay gisulti Niya kanako nga pagabuhaton. Oh higala, dili ko man lang masugdan sa pagsulti kanimo kung unsa na ang tanan nga nahitabo: Ang buta nga mga mata nakakita. Ang mga bakol nakalakaw. Nangaayo ang mga kanser, ug tanan na nga matang sa mga milagro ang nangahimo.